Mieliediefstal neem toe; VS landbouers loop erg deur - Bladsy 5
Nuusflitse - April 2020 - Mieliediefstal neem toe; VS landbouers loop erg deur
Nuusflitse - April 2020
Landbou moet gereed wees vir opofferings en aanpassings
Volg diè stappe vir inspeksies deur Departement Arbeid
Besending PPE’s aan plaaswerkers beskikbaar gestel
Mieliediefstal neem toe; VS landbouers loop erg deur
Veediefstal erger in diè areas
Misdade op landbougrond gedurende inperkingstydperk
Veiligheidsverteenwoordigers ontevrede met Vrystaat Kriminele Strafregstelsel
Landbou geniet ondersteuning uit verskeie oorde
Behoeftes en frustrasies in landbou weens inperking geïdentifiseer
Gee eerder hulp aan werkloses, sê VL
Ruraflex kan straks probleme rondom meterskatting uitskakel
Mieliediestal in die Vrystaat het, ondanks die inperkingsperiode, die laaste paar weke geweldig toegeneem en geskatte verliese beloop miljoene. Dit hoewel die oorgrote meerderheid van hierdie soort diefstal nie eers deur landbouers aangemeld word nie.
Dit is van die bevindinge uit ’n onlangse opname wat Vrystaat Landbou (VL) onder sy lede oor mieliediefstal in die provinsie gedoen het. Volgens Dr Jane Buys, Veiligheidsrisiko-analis van VL, is die opname vir die tydperk van Maart en April 2020 gedoen en ly landbouers geweldige finansiële verliese.
VL het die opname aan die Suid-Afrikaanse Polisiediens (SAPD) gestuur vir aandag op provinsiale vlak, sodat die polisie landbouers behulpsaam kan wees in die bekamping van mieliediefstal.
Volgens Buys versoek VL landbouers wat hierdie diefstal ervaar om dit tydens die inperkingsperiode aan die JOCs in hul areas, asook na Veiligheidsverteenwoordigers of VL se Veiligheidslessenaar, deur te gee. Die versoek is sodat die SAPD en Suid-Afrikaanse Nasionale Weermag kan help om dit aan te spreek.
Die opname toon daar het tussen 383 (die minste gevalle) en 631 (die meeste gevalle) insidente van mieliediefstal in die ses of sewe weke periode, wat die inperkingsperiode insluit, voorgekom. Dit het by 23 dorpe en 43 landbouers in die Vrystaat gebeur.
Volgens Buys is die geskatte verliese van hierdie insidente sowat R 1,653 miljoen. Sy sê dit ten spyte daarvan dat 82,32% van landbouers nie mieliediefstal aanmeld nie.
Boonop reken landbouers dit is ’n georganiseerde misdaad. “Sowat 76,74% van die landbouers of respondente is dit eens dat mieliediefstal op ’n georganiseerde wyse deur groeperinge gepleeg word,” sê Buys. Die misdadigers het byvoorbeeld spesifieke afsetgebiede of markte en werk in groepe.
Ander bevindinge van die VL opname:
Ongeveer ’n derde van landbouers (62,79%) meld dat minderjariges by die pleging van mieliediefstal vanaf landerye betrokke is.
58,14% van landbouers/respondente handhaaf die opinie dat die motief vir mieliediefstal nie weens kosnood is nie.
Oorgrote meerderheid van landbouers/respondente het nie wagte aangestel om hul landerye te help beskerm nie, grootliks weens die groot finansiële uitgawe (74,42%).
93,02% van landbouers is betrokke in die uitvoering van wit- en bloulig-patrollies om die polisie behulpsaam te wees met misdaadvoorkoming of bekamping in landelike gebiede.
Dit kos 27 landbouers tussen R1 000 tot R10 000 per maand om wit- en bloulig patrollies in landelike gebiede te ry (62,79%), terwyl dit 5 landbouers tussen R10 000 tot R30 000 per maand kos (11,63%).
89,37% (amper 90%) van landbouers meen dat misdaadvoorkomings-aksies nie deur die polisie van stapel gestuur word om van hulp te wees om die mieliediefstal aan te spreek nie.
97,67% van die landbouers is dit eens dat daar nie teen die informele mieliesmouse in dorpsareas opgetree word nie (deur beide die polisie en die munisipaliteit).
89,37% van landbouers meld dat mieliediefstal-sake nie suksesvol in howe vervolg word nie.
Geskatte verliese wat Vrystaat boere kan lei weens mieliediefstal (5 598 mielie boere) kan dus tot R234 miljoen in een seisoen wees.